मोरङ बेलवारी घर भएकी मुना मगरको भने केही फरक योजना छ । उनमा राम्रो ब्युटिसियन बन्ने धोको छ । त्यही भएर मुना काठमाडौंबाट मोरङ नै गएर पार्लर सिक्ने सोचमा छिन् । एसईईपछि आफूलाई फुर्सदिलो भएको महसुस गरेका छन् काभ्रेका रूपक पराजुलीले । उनकै भाषामा अबको दुई महिना भनेको मोज गर्ने समय हो ? ‘कस्तो मोज गर्ने नि ?’ भुइँमा प्रश्न खस्न नपाउँदै पराजुलीले भने, ‘मोज भनेको मोज नै हो नि ?’ एकछिन सोचेर अथ्र्याउन थाले— घुम्न जाने, ब्रिजकोर्स लिने, रमाइलो गर्ने, साथीभाइ भेट्ने त हो नि ।
